De 16 vinnere fra den andre kvalifiseringsrunden gikk videre til gruppespillet. I tillegg var 8 lag automatisk kvalifisert til gruppespill gjennom UEFAs ranking av de nasjonale ligaene. De 24 lagene ble delt inn i seks grupper på fire, og lagene i hver gruppe spilte mot hverandre på hjemme-og-borte-basis, noe som betyr at hvert lag spilte totalt seks gruppekamper. For hver seier ble lagene tildelt tre poeng, med ett poeng for hver uavgjort. Vinneren av hver gruppe, pluss de to beste gruppetoerne gikk videre til sluttspillet.